́ще бо въ нѣ́кихъ свои́хъ списа́ніяхъ сла́вніи ѻтцы̀ на́ши зна́мєнія непреле́стнагѡ и ло́жнагѡ просвѣще́нія нѣ́какѡ изъ̑явля́ютъ: я́коже у́бѡ и треблаже́нный па́ѵелъ латрі́йскій сотворѝ, ре́къ къ вопроси́вшему єго̀ ѡ се́мъ ученику̀ своему̀: я́кѡ свѣ́тъ у́бѡ сопроти́вныя си́лы ѻгневи́дѣнъ є́сть и дымова́тъ, и чу́вственному сему̀ ѻгню̀ подо́бенъ, и повнегда̀ то́й страстоумѣ́ренная душа̀ и ѡчище́нная уви́дитъ, несла́достнѣ ѡбрѣта́ется къ нему̀, и гнуша́ется: блага́гѡ же благі́й є́сть ѡбра́дованнѣйшій и чистѣ́йшій: и прише́дъ ѡсвѣща́етъ, свѣ́та же и ра́дости и весе́лія исполня́етъ ду́шу, и кро́тку ѻ́ную и человѣколюби́ву содѣ́ловаетъ: и и́ни же та́кожде